
E
n un poblet de l’Orient vivien la Jasmín i el seu ﬁll, l’Aladí.Cada dia el noi anava al mercat a fer qualsevol feina, per més feixuga que fos, per guanyar uns quants calerons i portar-los a casa. Un matí, un desconegut es va acostar a l’Aladí. Duia una barba que li arribava al melic, i anava vestit amb capa negra i turbant.—Si m’ajudes, et donaré una moneda de plata.L’Aladí es va sentir immensament afortunat i, sense pensar-s’hi, va acceptar.Van viatjar en un carruatge ﬁ ns a una regió deshabitada. El vell es va acostar a una muntanya ﬁ ns que es va aturar davant una ﬁ na escletxa. Sense gaires miraments, va dir a l’Aladí:—Jo no podria travessar el passadís d’aquesta cova, entra-hi tu. Ara bé, vegis el que vegis —el va advertir—, que no se t’acudeixi tocar res. Busca una llàntia d’oli vella i porta-me-la. L’Aladí no les tenia totes. Aquell personatge li feia una mica de mala espina, però ja era massa tard per fer-se enrere.Va entrar a la cova i… per tots els camells del desert! Era plena a vessar de tresors, or, plata i pedres precioses. No va poder evitar la temptació de posar-se un anell no gaire luxós al dit petit i aviat va localitzar  la llàntia,  la va agafar i se la va posar a la butxaca.Abans de sortir de la cova, però, va treure una mà per l’escletxa de la roca i va cridar:—Ja la tinc! I ara, dóna’m la moneda!—No —va fer el foraster—, de primer, la llàntia.L’Aladí s’hi va negar en rodó. Tenia la sospita que si li donava la llàntia, el vell l’abandonaria en aquell lloc.L
’A
ladí 
ila llàntia meravellosa·8·

